Informácia o zriadení Riadiaceho výboru pre fondy EÚ na MDPT SR  

Zriadenie Riadiaceho výboru pre fondy EÚ na MDPT SR vychádzalo z dvoch princípov:  

-	rešpektovania kompetencií sekcií a odborov MDPT SR  a

-	požiadaviek EÚ na zriadenie útvaru, ktorý by riadil, kontroloval a niesol zodpovednosť za využívanie fondov EÚ

 Riadiaci výbor pre fondy EÚ bol vytvorený v takej forme, že sú v ňom zastúpení riadiaci pracovníci tých útvarov MDPT SR, ktoré sú priamo zainteresované do využívania fondov EÚ. 

Riadiaci výbor pre fondy EÚ

Predseda:   Vedúci služobného úradu

Výkonný manažér:  Ing. Kvetoslav Kmec, riaditeľ odboru zahraničnej pomoci SEIZV

Členovia: Ing. Dušan Rizek, GR sekcie európskej integrácie a zahraničných
                                             vzťahov

                Ing. Jozef Sloboda, riaditeľ odboru stratégie a rozvoja

                Ing. Lucia Szépová, vedúca oddelenia dopravnej politiky, 
                                      investičného a regionálneho rozvoja 

                Ing. František Perutka, GR sekcie rozpočtu a vnútornej ekonomiky

                Ing. Peter Barek, GR sekcie cestnej infraštruktúry

                Ing. Dušan Turanovič, zastupujúci GR sekcie dráh a dráhovej 
                                                   dopravy
                Ing. Zoltán Marczell, generálny riaditeľ sekcie civilného letectva

                Ing. Vladimír Haviar, riaditeľ odboru vodnej dopravy

                Riaditeľ odboru kombinovanej dopravy

                Ing. Stanislav Sedláček, riaditeľ odboru kontroly a sťažností

                Ing. Dušan Kanálik, riaditeľ odboru rezortného informačného systému

                Mgr. Mária Miková, riaditeľka odboru komunikácie

Návrh Štatútu Riadiaceho výboru pre fondy EÚ a zmeny organizačnej štruktúry bol schválený v PVM dňa 23. januára 2003 Záverom č. 5 a je súčasťou tohto materiálu. Schválený Štatút stanovil rozsah povinností a zodpovedností príslušných útvarov ministerstva v zmysle metodiky EÚ a nadväzných dokumentov schválených vládou SR. 

V priebehu prvého polroka 2003 bude potrebné v súlade s uznesením vlády SR č. 678, bod B.1 - zabezpečiť dobudovanie a plné sfunkčnenie riadiacich, sprostredkovateľských a implementačných zložiek MDPT SR pre potreby čerpania pomoci zo štrukturálnych fondov a Kohézneho fondu. Predpokladá sa prijatie 15 nových pracovníkov, ktorí  budú musieť popri odborných predpokladoch vyhovieť aj jazykovým nárokom - aktívna znalosť anglického jazyka. 

Š t a t ú t
Riadiaceho výboru MDPT SR pre fondy EÚ

Článok 1

Úvodné ustanovenia

1.	Orgánom zodpovedným za riadenie, kontrolu a koordináciu čerpania prostriedkov z fondov EÚ je v rámci ministerstva dopravy, pôšt a telekomunikácií (ďalej MDPT SR)  Riadiaci výbor pre fondy EÚ, ktorý plní funkciu Riadiaceho orgánu pre Sektorový operačný program Doprava, Sprostredkovateľského orgánu pod Riadiacim orgánom pre Kohézny fond a Sprostredkovateľského orgánu pod platobným orgánom pre štrukturálne fondy a kohézny fond EÚ.
2.	Riadiaci a kontrolný systém Riadiaceho výboru v zmysle čl. 3 nariadenia Komisie (ES) 1386/2002 je určený organizačným poriadkom ministerstva.
3.	Kontrolná činnosť podľa čl. 4 nariadenia Komisie (ES) 1386/2002 zahŕňa aspekty technické, finančné a administratívne, ktoré sú rozhodujúce pre účinné využitie prostriedkov fondov EÚ.
4.	Predseda Riadiaceho výboru vedie výbor a ukladá úlohy členom výboru v rozsahu ich pôsobnosti, v súlade s článkom 10.
5.	Výkonný manažér Riadiaceho výboru operatívne riadi a koordinuje zabezpečovanie úloh výboru.

Článok 2

Zloženie Riadiaceho výboru MDPT SR pre fondy EÚ

Na základe rozhodnutia Porady vedenia ministerstva zo dňa 20. 11. 2002 je  Riadiaci výbor MDPT SR pre fondy EÚ zložený z riadiacich zamestnancov útvarov MDPT SR, ktoré sú priamo zainteresované do využívania fondov EÚ :
Predseda:                    Vedúci služobného úradu
Výkonný manažér:     Riaditeľ odboru zahraničnej pomoci SEIZV
Členovia:        Generálny riaditeľ sekcie európskej integrácie a zahraničných vzťahov
Riaditeľ odboru stratégie a rozvoja
Vedúca oddelenia dopravnej politiky, investičného a regionálneho rozvoja  OSR
Generálny riaditeľ sekcie rozpočtu a vnútornej ekonomiky
Generálny riaditeľ sekcie cestnej infraštruktúry
Generálny riaditeľ sekcie dráh a dopravy na dráhach 
Generálny riaditeľ sekcie civilného letectva
Riaditeľ odboru vodnej dopravy
Riaditeľ odboru kombinovanej dopravy
Riaditeľ odboru kontroly a sťažností
Riaditeľ odboru rezortného informačného systému
Riaditeľka odboru komunikácie

Článok 3

Pôsobnosť Riadiaceho výboru MDPT SR pre fondy EÚ ako Riadiaceho orgánu pre Sektorový operačný program Doprava

1.	Riadiacim orgánom pre Sektorový operačný program Doprava (ďalej SOP Doprava) je MDPT SR

2.	Činnosť Riadiaceho výboru z hľadiska SOP Doprava je zverená príslušným odborným útvarom ministerstva  podľa organizačnej štruktúry ministerstva

3.	Riadiaci orgán pre SOP Doprava  vykonáva nasledovné činnosti :

a)	vypracovanie komplexného Programovacieho dokumentu rezortu dopravy, t.j. SOP Doprava,
b)	vypracovanie socio-ekonomickej analýzy, SWOT analýzy (silné a slabé stránky, príležitosti a ohrozenia) a analýzy opatrení hospodárskej politiky,
c)	vypracovanie rozvojovej stratégie SOP Doprava vrátane strategických cieľov, definície a zdôvodnení priorít a opatrení na ich realizáciu, 
d)	vypracovanie finančného plánu SOP Doprava,
e)	sledovanie postupnosti realizácie projektov prostredníctvom Rezortného rozvojového programu priorít verejných prác podľa zákona č. 254/1998 Z. z. o verejných prácach,
f)	 vypracovanie programového doplnku, 
g)	vypracovanie opatrení na realizáciu zodpovedajúcich priorít v operačnom programe,
h)	predbežné hodnotenie opatrení a príslušných ukazovateľov monitorovania,
i)	vypracovanie finančného plánu jednotlivých opatrení,
j)	vypracovanie a prispôsobenie doplnku programu z vlastnej iniciatívy alebo na žiadosť príslušného monitorovacieho výboru bez toho, aby sa zmenila celková čiastka príspevku z fondov poskytnutá na príslušnú prioritu alebo jej špecifické ciele, 
k)	overovanie súladu SOP Doprava a Programového doplnku s politikami EÚ a zosúladenie postupu realizácie s realizáciou dopravnej, hospodárskej a regionálnej politiky EÚ a SR,
l)	priebežné monitorovanie plnenia schváleného globálneho a špecifických cieľov SOP Doprava vrátane plnenia Programového doplnku a návrh opatrení na ich efektívne zabezpečenie, 
m)	spracovanie komplexného vyhodnotenia plnenia SOP Doprava a Programového doplnku,
n)	vytvorenie vhodného systému implementácie príslušného programovacieho dokumentu,
o)	zabezpečenie prijímania a schvaľovania žiadostí (projektov) od konečných prijímateľov, 
p)	uzatváranie zmlúv s konečnými prijímateľmi pomoci, vrátane stanovenia možných sankcií v prípade nesplnenia týchto podmienok, a pokiaľ je to potrebné, vydanie súhlasu so začatím práce,
q)	zabezpečenie monitorovania a hodnotenia implementácie priamo u konečných prijímateľov,
r)	určenie sprostredkovateľských orgánov pod riadiacim orgánom,
s)	zabezpečenie správnosti vykonávania právomocí delegovaných na sprostredkovateľské orgány pod riadiacim orgánom,
t)	zavedenie systému zhromažďovania spoľahlivých finančných a štatistických informácií o vykonávaní pomoci pre potreby monitorovania a hodnotenia, 
u)	odovzdávanie týchto údajov s použitím počítačových systémov (a iných dohodnutých mechanizmov) umožňujúcich výmenu dát s Európskou komisiou,
v)	vypracovanie výročnej a záverečnej správy o realizácii pomoci pre príslušný operačný program alebo Jednotný programovací dokument a jej predloženie Európskej komisii po schválení príslušným monitorovacím výborom, 
w)	zabezpečenie predbežného hodnotenia a priebežného hodnotenia v polovici obdobia v spolupráci s Európskou komisiou a spoluprácu na dodatočnom následnom hodnotení,
x)	overovanie reálnosti, oprávnenosti, správnosti, aktuálnosti a neprekrývania sa nárokovaných výdavkov na každej úrovni implementačného systému,
y)	zabezpečenie spolufinancovania operačného programu  
z)	overovanie spolufinancovania operačného programu  
aa)	overovanie súladu operačného programu  s národnými pravidlami SR a politikami ES v oblasti štátnej pomoci, verejného obstarávania, ochrany životného prostredia, rovnosti príležitostí;
bb)	navrhovanie realokácie prostriedkov medzi opatreniami v rámci operačného programu a ich predkladanie príslušnému monitorovaciemu výboru na schválenie, 
cc)	certifikácia oprávnenosti, presnosti, aktuálnosti výdavkov na úrovni programu a predkladanie správy o certifikácii platobnému orgánu, 
dd)	zabezpečenie toho, aby všetky subjekty zúčastňujúce sa na riadení a realizácii štrukturálnych fondov viedli samostatný účtovný systém alebo vhodné kódové označenie účtov v rámci svojho účtovníctva,   
ee)	vedenie knihy dlžníkov o vymožiteľných čiastkach a pravidelné predkladanie výkazu čiastok plánovaných na vrátenie platobnému orgánu, 
ff)	informovanie platobného orgánu o zistených nezrovnalostiach, 
gg)	predkladanie potrebných informácií k „Bezodkladnej správe o nezrovnalostiach“  platobnému orgánu,
hh)	predkladanie potrebných informácií k „Správe o zistených nezrovnalostiach a s tým súvisiacich čiastok“ a „Správy o náprave zistených nezrovnalostí a s tým súvisiacich čiastok“ platobnému orgánu,
ii)	predkladanie potrebných informácií k „Správe o nevymožených čiastkach“ platobnému orgánu,
jj)	zabezpečenie uchovávania všetkých podkladov vzťahujúcich sa na  výdavky a kontrolu pomoci ES minimálne tri roky po preplatení záverečnej platby ES, 
kk)	zabezpečenie správnosti operácií financovaných zo štrukturálnych fondov, najmä realizáciou vnútorných kontrol v súlade s princípom riadneho finančného riadenia a reagovaním na každú pripomienku alebo požiadavku na nápravné opatrenia,
ll)	uchovávanie audit trailu na každej úrovni riadenia štrukturálnych fondov,
mm)	zabezpečovanie kontroly hospodárenia s prostriedkami štrukturálnych fondov                            a prostriedkami spolufinancovania zo štátneho rozpočtu,
nn)	zabezpečenie publicity o príležitostiach, ktoré pomoc ES ponúka pre prípadných konečných príjemcov (podnikateľské a profesijné subjekty, hospodárski a sociálni partneri, nevládne organizácie),
oo)	informovanie verejnosti o príslušnej pomoci ES a o jej výsledkoch.

Článok 4

Pôsobnosť Riadiaceho výboru MDPT SR pre fondy EÚ ako Sprostredkovateľského orgánu pod Riadiacim orgánom pre Kohézny fond

1.	Riadiacim orgánom pre Kohézny fond je MVRR SR. Podľa nariadenia Komisie (ES) č. 1386/2002 deleguje niektoré činnosti na sprostredkovateľský orgán pod riadiacim orgánom (ďalej len "sprostredkovateľský orgán"). Sprostredkovateľský orgán vo svojom pôsobení koná na zodpovednosť riadiaceho orgánu. O plnení delegovaných úloh a o použitých finančných prostriedkoch podáva správy riadiacemu orgánu
2.	Sprostredkovateľským orgánom pre oblasť dopravy je MDPT SR
3.	Činnosť Riadiaceho výboru z hľadiska ako Sprostredkovateľského orgánu pod Riadiacim orgánom pre Kohézny fond je zverená príslušným odborným útvarom ministerstva podľa organizačnej štruktúry ministerstva
4.	Sprostredkovateľský orgán vykonáva nasledovné delegované činnosti :
a)	definovanie cieľov a priorít pre stanovené programovacie obdobie vrátane finančného plánu pre dané obdobie, na podklade ním spracovaného strategického dokumentu Kohézneho fondu  v súlade s politikami Spoločenstva, Národným rozvojovým plánom a dlhodobou koncepciou rozvoja odvetvia,
b)	spracovanie audit trail-u Kohézneho fondu na úrovni sprostredkovateľského orgánu,
c)	predkladanie návrhov projektov riadiacemu orgánu,
d)	zabezpečovanie súladu projektu s národnou stratégiou v danej oblasti,
e)	overovanie súladu projektu s národnými pravidlami a politikami Spoločenstva najmä v oblasti štátnej pomoci, verejného obstarávania, ochrany životného prostredia, rovnosti príležitostí,
f)	zabezpečovanie spolufinancovania projektov zo štátneho rozpočtu, overovanie spolufinancovania projektov zo zdrojov konečného prijímateľa pomoci  a ostatných národných zdrojov,
g)	vypracovávanie žiadostí o pomoc,
h)	zabezpečovanie analýz nákladov a výnosov pripravovaných projektov, vrátane priamych a nepriamych vplyvov na zamestnanosť, v rámci pôsobnosti sprostredkovateľského orgánu pre čerpanie prostriedkov z Kohézneho fondu,
i)	poskytovanie informácií o ekonomickej výhodnosti pripravovaných projektov a ich hospodárskych a sociálnych prínosoch v strednodobom horizonte, ktoré musia byť úmerné k použitým zdrojom,
j)	overovanie kvality predkladaných projektov,
k)	vypracovanie finančných plánov projektov v spolupráci s implementačným orgánom a konečným prijímateľom pomoci,
l)	predkladanie ním schválených žiadostí konečných prijímateľov o platbu sprostredkovateľskému orgánu pod platobným orgánom, predkladanie kópií dokladov riadiacemu orgánu,
m)	overovanie reálnosti, oprávnenosti, správnosti, aktuálnosti a neprekrývania sa nárokovaných výdavkov na každej úrovni implementačného systému, predkladanie kópií dokladov riadiacemu orgánu,
n)	overenie a predkladanie  výkazov výdavkov od implementačného orgánu, správ o certifikácii a odhadu čerpania očakávaných výdavkov na základe podkladov od implementačných orgánov platobnému orgánu, predkladanie kópií riadiacemu orgánu,
o)	informovanie riadiaceho orgánu o zistených nezrovnalostiach,
p)	vypracovanie výročnej správy o realizácii projektu,
q)	zavedenie účinných metód v procese riadenia, týkajúcich sa monitorovania operácií Spoločenstva v náväznosti na postup realizácie jednotlivých projektov,
r)	zavedenie systému pre zhromažďovanie spoľahlivých finančných údajov,
s)	zhromažďovanie štatistických informácií o vykonávaní pomoci, spracovávanie ukazovateľov monitorovania a hodnotenia pre potreby riadiaceho orgánu,
t)	spracovanie a spravovanie jednotnej bázy všetkých projektov, vedenie databázy zdrojov financovania projektov a databázy kritérií zdrojov financovania projektov,
u)	evidenciu všetkých projektov, ktoré sú iniciované, posudzované alebo prijímané na danom ministerstve, 
v)	predkladanie žiadosti o úpravu časového plánu čerpania finančných prostriedkov na daný projekt riadiacemu orgánu,
w)	vypracovanie správy po ukončení projektu,
x)	účasť na rokovaniach monitorovacieho výboru,
y)	poskytovanie informácií o procese verejného obstarávania na schválené projekty,
z)	informovanie verejnosti o projektoch Kohézneho fondu za príslušnú oblasť,
aa)	realizovanie opatrení na primeranú propagáciu Spoločenstva a Kohézneho fondu (platí rozhodnutie Komisie 96/455/ES o informačných opatreniach, ktoré majú realizovať členské štáty a Komisia v súvislosti s činnosťou Kohézneho fondu na základe nariadenia Rady č. 1164/94/ES).

Článok 5

Pôsobnosť Riadiaceho výboru MDPT SR pre fondy EÚ ako Sprostredkovateľského orgánu pod Platobným orgánom pre štrukturálne fondy a pre Kohézny fond

1.	Platobným orgánom pre štrukturálne fondy a pre Kohézny fond je MF SR
2.	Sprostredkovateľským orgánom pod Platobným orgánom pre štrukturálne fondy a pre Kohézny fond v oblasti dopravy je MDPT SR
3.	Činnosť Riadiaceho výboru z hľadiska ako Sprostredkovateľského orgánu pod Platobným orgánom pre štrukturálne fondy a pre Kohézny fond je zverená príslušným odborným útvarom ministerstva podľa organizačnej štruktúry ministerstva

4.	Sprostredkovateľský orgán vykonáva nasledovné delegované činnosti :
a)	zabezpečenie prevodu prostriedkov ES konečným prijímateľom, 
b)	vrátenie neoprávnene použitých prostriedkov ES platobnému orgánu, vrátane úrokov z omeškania,
c)	predkladanie potrebných informácií k štvrťročným „Správam o zistených nezrovnalostiach a s tým súvisiacich čiastok“ a „Správam o náprave zistených nezrovnalostí a s tým súvisiacich čiastok“ riadiacemu orgánu,
d)	okamžité informovanie platobného orgánu o zistených nezrovnalostiach, 
e)	vykonávanie predbežnej kontroly pred platbou, ktorá zahŕňa kontrolu žiadostí o platbu, súlad žiadostí s finančným plánom a kontrolu požadovaných dokumentov predložených riadiacim orgánom (kópie zúčtovacích dokladov a iná podporná dokumentácia),
f)	vykonávanie priebežnej kontroly počas realizácie projektu,
g)	vyplnenie a predkladanie výkazu výdavkov a správ o certifikácii na svojej úrovni platobnému orgánu,
h)	predkladanie súhrnných žiadostí o platbu platobnému orgánu,
i)	vedenie účtovníctva, výkazníctvo a uschovávanie dokladov v súlade s právnymi predpismi ES a SR,
j)	mesačné predkladanie kópie výpisu zo svojho výdavkového účtu platobnému orgánu.     

Článok 6

Pôsobnosť Riadiaceho výboru MDPT SR pre fondy EÚ pri kontrole 
1.	Kontrolná činnosť podľa čl. 4 nariadenia Komisie (ES) 1386/2002 zahŕňa aspekty technické, finančné a administratívne, ktoré sú rozhodujúce pre účinné využitie prostriedkov fondov EÚ.

2.	Kontrolná činnosť riadiaceho orgánu z hľadiska finančného a vnútorného auditu je zverená príslušným odborným útvarom podľa organizačnej štruktúry ministerstva a obsahuje výkon nasledovných úloh :
a)	vykonávanie kontroly vzoriek operácií a projektov (minimálnej 15 % kontroly celkových oprávnených výdavkov schválených projektov) pred ukončením pomoci zohľadňujúc rizikové faktory zistené kontrolnými orgánmi SR a EÚ,
b)	vykonávanie ex ante, priebežnej a následnej finančnej kontroly,
c)	kontrolu dodržiavania všeobecne záväzných právnych predpisov pri vykonávaní finančnej kontroly,
d)	kontrolu dodržiavania zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov, ktorú vykonáva kontrolný útvar MF SR.

Článok 7

Monitorovanie a elektronická výmena informácií

1.	Riadiaci výbor MDPT SR pre fondy EÚ zabezpečuje sledovanie (monitorovanie) stavu čerpania prostriedkov na úrovni štrukturálneho fondu a Kohézneho fondu za oblasť dopravy.
2.	V rámci monitorovacieho systému pre oblasť dopravy bude Riadiaci výbor zodpovedný za: 

a)	adekvátnu infraštruktúru umožňujúcu elektronické prepojenie všetkých subjektov zapojených do programovania, riadenia a realizácie programov v rámci štrukturálnych fondov a Kohézneho fondu,
b)	zabezpečenie ochrany a bezpečnosti informačného systému na všetkých úrovniach Riadiaceho výboru.

Článok 8

Informácie a propagácia

1.	Riadiaci výbor v súlade s článkom 46 nariadenia 1260 a nariadenia Komisie č. 1159/2000   zodpovedá za zabezpečenie propagácie a informovanie o programe.
2.	 Je zodpovedný najmä za informovanie:
a)	potenciálnych konečných príjemcov pomoci, podnikateľských a profesných orgánov, hospodárskych a sociálnych partnerov, orgánov podporujúcich rovnosť mužov a žien a príslušných mimovládnych organizácií o možnostiach, ktoré ponúka pomoc,
b)	širokej verejnosti o úlohe Spoločenstva v súvislosti s príslušnou pomocou a o jej výsledkoch,

3.	SOP Doprava bude zverejnený na internetových stránkach garanta spracovania, t.j. MDPT SR, vrátane hodnotenia ex-ante a posúdenia vplyvov na životné prostredie,
4.	Riadiaci orgán pripraví akčný plán ako neoddeliteľnú súčasť programového doplnku a zaistí propagáciu príslušných opatrení.
5.	Zodpovednú osobu za informovanie a propagáciu menuje riadiaci orgán. Jej úlohou bude zabezpečiť propagáciu SOP Doprava na celoštátnej úrovni formou informácií pre subjekty s  celoštátnou pôsobnosťou, médií, internetu a pod.).
6.	Do procesu informovania sa zapája aj Monitorovací výbor pre SOP Doprava oboznamujúci o svojej práci a o pokroku dosiahnutom pri uskutočňovaní pomoci.

Článok 9

Zásady činnosti

	Riadiaci výbor MDPT SR pre fondy EÚ vo svojej činnosti zabezpečuje uplatňovanie príslušných nariadení Rady (ES), nariadení Komisie (ES), rozhodnutí Komisie (ES) a iných právnych aktov orgánov Spoločenstva a právnych predpisov Slovenskej republiky.

Článok 10

Rokovací poriadok

      Rokovania Riadiaceho výboru zvoláva jeho predseda raz mesačne, v prípade potreby ad hoc. V prípade neprítomnosti vykonáva jeho funkciu v zastúpení výkonný manažér výboru. Na rokovania Riadiaceho výboru sú podľa potreby prizývaní experti MDPT SR, podriadených organizácií MDPT SR, resp. externí experti.
      Rokovania Riadiaceho výboru sú platné za predpokladu, že sa rokovania zúčastní nadpolovičná väčšina riadnych členov výboru. Riadiaci výbor môže na svojich rokovaniach prijímať rozhodnutia a ukladať úlohy svojim členom, v súlade s článkom 1, bod 4. Rozhodnutia Riadiaceho výboru sú platné za predpokladu ich prijatia dvojtretinovou väčšinou prítomných riadnych členov výboru. Riadny člen výboru môže byť na rokovaní výboru zastúpený ním určeným zamestnancom, ktorý však nemá hlasovacie právo. Záznamy z rokovaní vypracováva sekretariát výkonného manažéra,  schvaľuje ich predseda Riadiaceho výboru. Záznamy z rokovaní zasiela sekretariát výkonného manažéra všetkým členom výboru. 

Článok 11

Záverečné ustanovenia

Tento štatút nadobúda účinnosť dňom schválenia ministrom dopravy, pôšt a telekomunikácií SR.

Bratislava .......................

                                                                                              Pavol   P r o k o p o v i č
                                                                                                      minister dopravy,            
                                                                                              pôšt a telekomunikácií SR

- Návrh -

R o z h o d  n u t i e

ministra dopravy, pôšt a telekomunikácií Slovenskej republiky

z ………….

o zmene organizačnej štruktúry ministerstva

         V jednotlivých článkoch tohto Rozhodnutia sa pod pojmom platobný orgán  rozumie Ministerstvo financií SR. Pod pojmom Riadiaci orgán pre Kohézny fond sa rozumie Ministerstvo výstavby a regionálneho rozvoja SR.

        V súlade so zákonom č. 502/2001 Z. z. o finančnej kontrole a vnútornom audite a o zmene a doplnení niektorých zákonov a Článkom 6 ods. 6 písmenom a) bodom 2 Organizačného poriadku ministerstva

A.	Mením

s účinnosťou od ……… organizačnú štruktúru a Organizačný poriadok ministerstva takto:

1.	Zvyšujem počet zamestnancov odboru právneho v sekcii legislatívno-právnej o 1 pracovníka v štátnej službe. Pôsobnosť a príslušnosť tohto odboru dopĺňam o nový bod 10 s nasledovným znením :

V spolupráci s Riadiacim výborom pre fondy EÚ zabezpečuje právnu kontrolu zmlúv a iných záväzných dokumentov súvisiacich s využívaním fondov Európskej únie v rezorte MDPT SR.

2.	Zvyšujem počet zamestnancov odboru zahraničnej pomoci v sekcii európskej integrácie a zahraničných vzťahov o 1 pracovníka v štátnej službe a o 1 pracovníka vo verejnej službe. Pôsobnosť a príslušnosť tohto odboru dopĺňam o nové body 10 a 11 s nasledovným znením:

       bod 10. pôsobí ako výkonné pracovisko výkonného manažéra Riadiaceho výboru pre fondy EÚ  z hľadiska riadenia a koordinácie činnosti Riadiaceho výboru 

bod 11. v spolupráci s Riadiacim výborom pre fondy EÚ zabezpečuje výkon  funkcie Riadiaceho výboru pre fondy EÚ ako Sprostredkovateľského orgánu pod Riadiacim orgánom pre Kohézny fond v nasledovných oblastiach:

a)	definovanie cieľov a priorít investícií pre stanovené programovacie obdobie, vrátane finančného plánu pre dané obdobie,
b)	overovanie súladu projektu s národnými pravidlami a politikami ES v oblasti štátnej pomoci, verejného obstarávania, ochrany životného prostredia, rovnosti príležitostí,
c)	zabezpečenie súladu projektu s národnou stratégiou v danej oblasti,
d)	evidenciu všetkých projektov, ktoré sú iniciované, posudzované, alebo prijímané,
e)	programovanie, posudzovanie a odporúčanie projektov Európskej komisii,
f)	spracovanie a spravovanie jednotnej bázy všetkých projektov, vedenie databázy zdrojov financovania projektov a databázy kritérií zdrojov financovania projektov,
g)	predkladanie návrhov projektov riadiacemu orgánu,
h)	zabezpečuje kvalitu predkladaných projektov do vlády SR a EK,
i)	zabezpečuje účasť na rokovaniach Monitorovacieho výboru pre Kohézny fond.

3.	Na odbore zahraničnej pomoci zriaďujem sekretariát na zabezpečenie administratívnej činnosti výkonného manažéra Riadiaceho výboru pre fondy EÚ.  

4.	Zvyšujem počet zamestnancov odboru rozpočtu a financovania ( resp. odboru vnútorného financovania v rámci sekcie rozpočtu a vnútornej ekonomiky o 3 zamestnancov v štátnej službe. Pôsobnosť a príslušnosť odboru dopĺňam o nový bod 22 s nasledovným znením:

      V spolupráci s Riadiacim výborom pre fondy EÚ zabezpečuje výkon  funkcie Riadiaceho výboru pre fondy EÚ ako Riadiaceho orgánu pre Sektorový operačný program, Sprostredkovateľského orgánu pod Riadiacim orgánom pre Kohézny fond a zároveň zabezpečuje úlohy Sprostredkovateľského orgánu pod Platobným orgánom pre Štrukturálne fondy a Kohézny fond EÚ v nasledovných oblastiach:

a)	zabezpečenie spolufinancovania programov a projektov operačného programu a kohézneho fondu zo štátneho rozpočtu a spolupráca pri vypracovaní finančných plánov programov a projektov operačného programu a kohézneho fondu,
b)	 overovanie spolufinancovania projektov zo zdrojov konečného prijímateľa a ostatných národných zdrojov,
c)	zabezpečenie čo najrýchlejšieho prevodu prostriedkov ES konečným prijímateľom, 
d)	vrátenie neoprávnene použitých prostriedkov ES platobnému orgánu, vrátane úrokov z omeškania,
e)	predkladanie potrebných informácií k „Bezodkladnej správe o  nezrovnalostiach“ závažného charakteru za svoj úsek platobnému orgánu,
f)	informovanie platobného orgánu o zistených nezrovnalostiach,
g)	u štrukturálnych fondov predkladanie potrebných informácií k „Správe o zistených nezrovnalostiach a s tým súvisiacich čiastok“ a „Správy o náprave zistených nezrovnalostí a s tým súvisiacich čiastok“ platobnému orgánu,
h)	u kohézneho fondu predkladanie potrebných informácií k štvrťročným „Správam o zistených nezrovnalostiach a s tým súvisiacich čiastok“ a „Správam o náprave zistených nezrovnalostí a s tým súvisiacich čiastok“ riadiacemu orgánu,
i)	predkladanie potrebných informácií k „Správe o nevymožených čiastkach“ príslušnému platobného orgánu,
j)	vedenie knihy dlžníkov o vymožiteľných čiastkach a pravidelné predkladanie výkazu čiastok plánovaných na vrátenie platobnému orgánu, 
k)	vykonávanie predbežnej kontroly pred platbou, ktorá zahŕňa formálnu kontrolu žiadostí o platbu, súlad žiadostí s finančným plánom a kontrolu požadovaných dokumentov predložených riadiacim orgánom (kópie zúčtovacích dokladov a iná podporná dokumentácia),
l)	vykonávanie priebežnej kontroly počas realizácie projektu,
m)	overovanie reálnosti, oprávnenosti, správnosti, aktuálnosti a neprekrývania sa nárokovaných výdavkov na každej úrovni implementačného systému, a predkladanie správy o certifikácii platobnému orgánu, 
n)	vyplnenie a predkladanie výkazu výdavkov a správ o certifikácii na svojej úrovni platobnému orgánu,
o)	vedenie účtovníctva, výkazníctvo a uchovávanie dokladov v súlade s právnymi predpismi ES a SR,
p)	u štrukturálnych fondov mesačné predkladanie výpisu zo svojho výdavkového účtu platobnému orgánu,     
q)	zabezpečenie správnosti operácií financovaných zo štrukturálnych fondov a kohézneho fondu, najmä realizáciou vnútorných kontrol v súlade s princípom riadneho finančného riadenia a reagovaním na každú pripomienku alebo požiadavku na nápravné opatrenia,
r)	uchovávanie audit trailu na každej úrovni riadenia štrukturálnych fondov,
s)	zavedenie systému zhromažďovania spoľahlivých finančných a štatistických informácií o vykonávaní pomoci pre potreby monitorovania a hodnotenia, 
t)	zabezpečenie toho, aby všetky subjekty zúčastňujúce sa na riadení a realizácii štrukturálnych fondov a kohézneho fondu viedli samostatný účtovný systém alebo vhodné kódové označenie účtov v rámci svojho účtovníctva,   
u)	zabezpečenie uchovávania všetkých podkladov vzťahujúcich sa na  výdavky a kontrolu pomoci ES minimálne 10 rokov po preplatení záverečnej platby ES, 
v)	uzatváranie zmlúv s konečnými prijímateľmi pomoci, vrátane stanovenia možných sankcií v prípade nesplnenia týchto podmienok, a pokiaľ je to potrebné, vydanie súhlasu so začatím práce,
w)	odovzdávanie údajov s použitím počítačových systémov (a iných dohodnutých mechanizmov) umožňujúcich výmenu dát s  Európskou komisiou,
x)	vypracovanie výročnej a záverečnej správy o realizácii pomoci pre príslušný operačný program a jej predloženie Európskej komisii po schválení príslušným monitorovacím výborom, 
y)	overovanie súladu sektorového operačného programu doprava s národnými pravidlami SR a politikami ES v oblasti štátnej pomoci, verejného obstarávania, ochrany životného prostredia a rovnosti príležitostí.

5.	Zvyšujem počet zamestnancov odboru dráhovej dopravy  v sekcii dráh a dopravy na dráhach o 3 zamestnancov v štátnej službe. Pôsobnosť a príslušnosť tohto odboru dopĺňam o nový bod 26 s nasledovným znením:

        v spolupráci s Riadiacim výborom pre fondy EÚ zabezpečuje výkon  funkcie Riadiaceho výboru pre fondy EÚ ako Riadiaceho orgánu pre Sektorový operačný program a Sprostredkovateľského orgánu pod Riadiacim orgánom pre Kohézny fond v nasledovných oblastiach:

a)	zabezpečenie prijímania a schvaľovania žiadostí (projektov) od konečných prijímateľov, 
b)	overovanie súladu projektov z oblasti železničnej dopravy s národnými politikami a politikami EÚ,
c)	predloženie  projektov a podkladov odboru stratégie a rozvoja, potrebných na vypracovanie komplexného Programového doplnku SOP-Doprava, 
d)	vypracovanie finančných plánov projektov v spolupráci s konečným prijímateľom a v rámci MDPT SR so sekciou rozpočtu a vnútornej ekonomiky a odborom stratégie a rozvoja,
e)	zabezpečenie analýzy nákladov a výnosov pripravovaných projektov, vrátane priamych a nepriamych vplyvov na zamestnanosť,
f)	poskytovanie informácií o ekonomickej výhodnosti pripravovaných projektov a ich hospodárskych a sociálnych prínosov v strednodobom horizonte, ktorý musia byť úmerné použitým zdrojom,
g)	uzatváranie zmlúv s konečnými prijímateľmi pomoci, vrátane stanovenia možných sankcií v prípade nesplnenia týchto podmienok, a pokiaľ je to potrebné, vydanie súhlasu so začatím práce,
h)	vytvorenie vhodného systému implementácie príslušného programovacieho dokumentu,
i)	overovanie a certifikácia oprávnenosti, presnosti, aktuálnosti výdavkov na každej úrovni implementačného systému,
j)	zabezpečenie monitorovania a hodnotenia implementácie priamo u konečných prijímateľov.

6.	Zvyšujem počet zamestnancov odboru cestného hospodárstva v sekcii cestnej infraštruktúry o 3 zamestnancov v štátnej službe. Pôsobnosť a príslušnosť tohto odboru dopĺňam o nový bod 30 s nasledovným znením:

            v spolupráci s Riadiacim výborom pre fondy EÚ zabezpečuje výkon  funkcie Riadiaceho výboru   pre fondy EÚ ako Riadiaceho orgánu pre Sektorový operačný program a Sprostredkovateľského orgánu pod Riadiacim orgánom pre Kohézny fond v nasledovných oblastiach:

a)	zabezpečenie prijímania a schvaľovania žiadostí (projektov) od konečných prijímateľov,
b)	predloženie  projektov a podkladov odboru stratégie a rozvoja, potrebných na vypracovanie komplexného Programového doplnku SOP-Doprava, 
c)	overovanie súladu projektov z oblasti cestnej infraštruktúry s národnými a politikami EÚ,  
d)	vypracovanie finančných plánov projektov v spolupráci s konečným prijímateľom a v rámci MDPT SR so sekciou rozpočtu a vnútornej ekonomiky a odborom stratégie a rozvoja,
e)	zabezpečenie analýzy nákladov a výnosov pripravovaných projektov, vrátane priamych a nepriamych vplyvov na zamestnanosť,
f)	poskytovanie informácií o ekonomickej výhodnosti pripravovaných projektov a ich hospodárskych a sociálnych prínosov v strednodobom horizonte, ktorý musia byť úmerné použitým zdrojom,
g)	uzatváranie zmlúv s konečnými prijímateľmi pomoci, vrátane stanovenia možných sankcií v prípade nesplnenia týchto podmienok, a pokiaľ je to potrebné, vydanie súhlasu so začatím práce,
h)	vytvorenie a zabezpečovanie funkčnosti vhodného systému implementácie príslušného programovacieho dokumentu,
i)	overovanie a certifikácia oprávnenosti, presnosti, aktuálnosti výdavkov na každej úrovni implementačného systému,
j)	zabezpečenie monitorovania a hodnotenia implementácie priamo u konečných prijímateľov,
k)	odovzdávanie údajov s použitím počítačových systémov (a iných dohodnutých mechanizmov) umožňujúcich výmenu dát s  Európskou komisiou.

7.	Zvyšujem počet zamestnancov oddelenia dopravnej politiky, investičného a regionálneho rozvoja v rámci odboru stratégie a rozvoja o 4 zamestnancov v štátnej službe. Pôsobnosť a príslušnosť tohto oddelenia dopĺňam o nový bod 21 s nasledovným znením:

v spolupráci s Riadiacim výborom pre fondy EÚ zabezpečuje výkon  funkcie Riadiaceho výboru pre fondy EÚ ako Riadiaceho orgánu pre Sektorový operačný program Doprava v nasledovných oblastiach :

a)	vypracovanie komplexného Programovacieho dokumentu rezortu dopravy, t.j. SOP Doprava,
b)	vypracovanie socio-ekonomickej analýzy, SWOT analýzy a analýzy opatrení hospodárskej politiky v rámci SOP Doprava,
c)	vypracovanie rozvojovej stratégie SOP Doprava vrátane strategických cieľov, definície a zdôvodnení priorít a opatrení na ich realizáciu, 
d)	vypracovanie finančného plánu SOP Doprava,
e)	sledovanie postupnosti realizácie projektov SOP Doprava prostredníctvom Rezortného rozvojového programu priorít verejných prác podľa zákona č. 254/1998 Z. z. o verejných prácach,
f)	vypracovanie komplexného Programového doplnku SOP Doprava, 
g)	vypracovanie opatrení na realizáciu zodpovedajúcich priorít v operačnom programe,
h)	predbežné hodnotenie opatrení a príslušných ukazovateľov monitorovania,
i)	vypracovanie finančného plánu jednotlivých opatrení,
j)	prispôsobenie Programového doplnku z  vlastnej iniciatívy alebo na žiadosť príslušného monitorovacieho výboru bez toho, aby sa zmenila celková čiastka príspevku z fondov poskytnutá na príslušnú prioritu alebo jej špecifické ciele, 
k)	overovanie súladu SOP Doprava a Programového doplnku s politikami EÚ a zosúladenie postupu realizácie s realizáciou dopravnej, hospodárskej a regionálnej politiky EÚ a SR,
l)	navrhovanie realokácie prostriedkov medzi opatreniami v rámci Sektorového operačného programu Doprava a ich predkladanie Monitorovaciemu výboru na schválenie,
m)	priebežné monitorovanie plnenia schváleného globálneho a špecifických cieľov Sektorového operačného programu Doprava vrátane plnenia Programového doplnku a návrh opatrení na ich zabezpečenie súladu,
n)	spracovanie komplexného vyhodnotenia plnenia SOP Doprava a Programového doplnku.

8.	Pôsobnosť a príslušnosť  odboru kontroly a sťažností mením v bode 14 nasledovne:

       spolupracuje s útvarom vnútorného auditu a vykonáva vnútornú finančnú kontrolu prostriedkov zo štátneho rozpočtu a fondov poskytovaných EÚ na rozvojové programy, pričom zabezpečuje nasledovné úlohy:
a)	vykonávanie minimálnej 5 % kontroly vzoriek celkových oprávnených výdavkov príslušného operačného programu alebo 15% kontroly vzoriek projektov kohézneho fondu pred ukončením pomoci zohľadňujúc rizikové faktory zistené kontrolnými orgánmi SR a EÚ,
b)	vykonávanie následnej finančnej kontroly,
c)	kontrolu dodržiavania zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov a iných všeobecne záväzných právnych predpisov pri vykonávaní finančnej kontroly a vnútorného auditu.

9.	Pôsobnosť a príslušnosť vnútorného auditu dopĺňam o nový bod 11 nasledovne:
        V oblasti využívania fondov EÚ zabezpečuje vnútorný audit nasledovné úlohy:
a)	zhromažďovanie a analyzovanie informácií vzťahujúcich sa k činnosti auditovaného subjektu so zameraním na dosiahnutie účelu a cieľa vnútorného auditu, 
b)	vykonávanie vnútorného auditu všetkých činností príslušného subjektu, najmä tých s ktorými sú vzhľadom na ich charakter, rozsah a spôsob realizácie spojené riziká, 
c)	vypracovanie správ o výsledku vnútorného auditu po vykonaní vnútorného auditu, ktorá obsahuje najmä predmet vnútorného auditu, nedostatky zistené vnútorným auditom a odporúčania pre auditovaný subjekt na nápravu zistených nedostatkov,
d)	odovzdanie audítorských  správ vedúcemu auditovaného subjektu a vedúcemu príslušného ústredného orgánu.  Ak výsledok vnútorného auditu zakladá podozrenie z trestnej činnosti alebo, ak jeho riešenie patrí do pôsobnosti orgánov príslušných podľa osobitných predpisov, odovzdá útvar vnútorného auditu audítorskú správu aj orgánom činným v trestnom konaní alebo orgánom príslušným podľa osobitných predpisov,
e)	hodnotí aj účinnosť systému vnútornej kontroly. Postavenie vnútorného audítora je  nezávislé, pretože pri výkone svojej činnosti je viazaný len ústavou, zákonmi a všeobecne záväznými právnymi predpismi. 

10.	Pôsobnosť a príslušnosť odboru komunikácie dopĺňam o nový bod 10 nasledovne:
a)	zabezpečuje publicitu o príležitostiach, ktoré pomoc EÚ ponúka pre prípadných konečných príjemcov (podnikateľské a profesijné subjekty, hospodárski a sociálni partneri, nevládne organizácie),
b)	informuje verejnosť o príslušnej pomoci EÚ a o jej výsledkoch,
c)	informuje potenciálnych konečných príjemcov pomoci, podnikateľských a profesných orgánov, hospodárskych a sociálnych partnerov, orgánov podporujúcich rovnosť mužov a žien a príslušných mimovládnych organizácií o možnostiach, ktoré ponúka pomoc,
d)	informuje širokú verejnosť o úlohe Spoločenstva v súvislosti s príslušnou pomocou a o jej výsledkoch,

e)	zverejňovanie informácií o programoch a projektoch financovaných z fondov EÚ na internetových stránkach garanta spracovania, t.j. MDPT SR, vrátane hodnotenia ex-ante a posúdenia vplyvov na životné prostredie.

11.	Pôsobnosť a príslušnosť odboru rezortného informačného systému dopĺňam o nový bod 19 nasledovne:

a)	zabezpečuje informačné systémy  pre potreby monitorovania a hodnotenia pomoci Európskej únie, zhromažďovania štatistických údajov, výmenu dát s Európskou úniou 
b)	adekvátnu infraštruktúru umožňujúcu elektronické prepojenie všetkých subjektov zapojených do programovania, riadenia a realizácie programov v rámci štrukturálnych fondov a Kohézneho fondu,
c)	zabezpečenie ochrany a bezpečnosti informačného systému na všetkých úrovniach Riadiaceho výboru.